Marcus Pedersen selges til Godset for 2 millioner

Spissen forlater Brann etter et snaut år i klubben.

Publisert Publisert 12. august 2015

Marcus Pedersen er klar for Strømsgodset. Her klapper han for fansen etter Branns seier over Levanger i august. Foto: DIGITALSPORT

Denne artikkelen er over fem år gammel

Brann selger Marcus Pedersen til Strømsgodset.

BT vet at overgangssummen ligger på rundt to millioner kroner. Denne kan øke noe dersom spesielle klausuler utløses.

BT var i 17-tiden i kontakt med Branns sportssjef, Rune Soltvedt, på Stadion. Han ønsker ikke å kommentere BTs Pedersen-opplysninger. Pedersens agent Jack Karadas har ikke besvart våre henvendelser.

Pedersen var opprinnelig i Branns tropp mot Åsane onsdag, men er fjernet fra den. Spillergruppen skal foreløpig ikke være informert om overgangen.

Les også Spissbyttet Brann bør si ja til

Medisinsk test

Marcus Pedersen kom til Brann for et snaut år siden, men klarte aldri å leve opp til forventningene. Høsten endte målfattig og med nedrykk, men våren 2015 forsvant i skade.

Han skal nå på medisinsk test og ventes formelt klar for gamleklubben i løpet av torsdagen. Trolig velger Brann å forsøke å kjøpe Nest-Sotras Steffen Lie Skålevik for å erstatte Pedersen. Strilen har så langt ti mål for de kamuflasjefargede hittil i sesongen.

Publisert Publisert: 12. august 2015 16:19 Oppdatert: 12. august 2015 17:17

Takk for at du leser BT Ikke gå glipp av alle nyheter fra Vestlandets største avis. Bli abonnent